stanford-oval/wikipedia huggingface dataset:
Daniel Edward Howard

| Daniel Edward Howard |
| --- | --- |

Liberian 16. presidentti
 1. tammikuuta 1912 – 5. tammikuuta 1920  
Varapresidentti:  Samuel George Harmon
Edeltäjä:  Arthur Barclay
Seuraaja:  Charles D. B. King
Henkilötiedot
Syntynyt: 4. elokuuta 1861 Buchanan, Liberia
Kuollut: 9. heinäkuuta 1935 (73 vuotta) Monrovia, Liberia
Tiedot
Puolue:  True Whig Party
Daniel Edward Howard (4. elokuuta 1861 – 9. heinäkuuta 1935) oli Liberian 16. presidentti vuosina 1912–1920.
Howard valittiin presidentiksi vuonna 1911 ja hän astui virkaan 1. tammikuuta 1912. Ensimmäisen maailmansodan syttyessä hän yritti säilyttää valtion neutraliteetin, vaikka hän tukikin ympärysvaltoja, joiden siirtomaat Afrikassa ympäröivät Liberiaa. Saksan vastalauseista huolimatta Howard antoi Ranskalle luvan operoida valtion pääkaupungissa Monroviassa. Saksan tajutessa valituksiensa olleen turhia Saksa lähetti sukellusveneen hyökkäämään kaupunkiin vuonna 1917, pakottaen vastahakoisen Howardin puoltamaan ympärysvaltoja ja julistamaan sodan Saksalle.
Howard oli Liberian presidenttinä vielä kaksi vuotta sodan loppumisen jälkeen. Hän kuoli Monroviassa vuonna 1935.
Dobritš

| Dobritš Добрич |
| --- | --- |
 Pyhän Yrjön kirkko Dobritšissa
 vaakuna
 Dobritš
 Koordinaatit: 43°34′N, 27°50′E 
Valtio:   Bulgaria
Alue:  Dobritš
Korkeus:  225 m
Väkiluku (2011):  90 375
 
 www.dobrich.org 
Infobox OKVirheellinen NIMI-arvo: 
Dobritš (bulg. Добрич) on kaupunki Bulgariassa ja samannimisen alueen pääkaupunki. Asukasluku on 90 375 (2011). Se sijaitsee 30 kilometrin päässä Mustanmeren rannikosta.
Historia

Kaupungin perusti 1500-luvulla turkkilainen kauppias Hacıoğlu Pazarcık, jonka nimeä se kantoi vuoteen 1882 asti.[lähde? ] Ortodoksikirkko rakennettiin vuonna 1843. Bulgarialaiset valloittivat kaupungin turkkilaisilta 27. tammikuuta 1878, ja ruhtinas Aleksanteri I antoi sille nimen Dobrotitsa Dobrudžan keskiaikaisen hallitsijan mukaan. Kaupunki kuului 1913–1940 Romanialle nimellä Bazargic. Bulgarian joukot marssivat sinne 25. syyskuuta 1940.[lähde? ] Vuodet 1949–1991 kaupunki tunnettiin nimellä Tolbuhin Neuvostoliiton marsalkka Fjodor Tolbuhinin mukaan.
Aiheesta muualla

Kunnallishallinnon kotisivut (Arkistoitu – Internet Archive) (bulgariaksi)
Kaupungin kotisivut (bulgariaksi)
Bulgarian kaupungit
Aitos
Asenovgrad
Blagoevgrad
Botevgrad
Burgas
Dimitrovgrad
Dobritš
Dupnitsa
Gabrovo
Gorna Orjahovitsa
Gotse Deltšev
Harmanli
Haskovo
Jambol
Karlovo
Karnobat
Kazanlăk
Kărdžali
Kjustendil
Lom
Lovetš
Montana
Nova Zagora
Panagjurište
Pazardžik
Pernik
Petritš
Pleven
Plovdiv
Primorsko
Razgrad
Ruse
Samokov
Sandanski
Sevlievo
Šumen
Silistra
Sliven
Smoljan
Sofia
Stara Zagora
Svištov
Tărgovište
Trojan
Varna
Veliko Tărnovo
Velingrad
Vidin
Vratsa
Dobos torta

| Dobos torta |
| --- | --- |
 Kakkusiivu Budapestissa.
Alkuperä
Alkuperämaa:  Unkari
Kehittäjä(t):  József Dobos
Tiedot
Tyyppi:  kakku
Pääainesosat:  sokerikakku-, suklaavoikreemi- ja karamellikerrokset
Dobos torta on Unkarista lähtöisin oleva kakku, joka koostuu sokerikakku-, suklaavoikreemi- ja karamellikerroksista. Kakku on nimetty kehittäjänsä Itävalta-Unkarissa eläneen kokki József Dobosin mukaan. Kakku on edelleen hyvin suosittu ja sitä myydään yleisesti konditorioissa Unkarissa ja muilla entisen Itävalta-Unkarin alueilla.
Piirteet ja käyttö

Dobos torta on muodoltaan pyöreä ja kakku koostuu kuudesta ohuesta sokerikakkukerroksesta, viidestä kerroksesta suklaavoikreemiä. Suklaavoikreemi valmistetaan kaakaovoista. Kakun päällä on kovetettu kerros karamellia. Karamellikerros leikellään siivuiksi erityisellä veitsellä ennen kerroksen kovettumista. Kakku säilyy suklaakreemin ja karamellikerrostensa ansioista suhteellisen hyvin myös huoneenlämpötilassa.
Dobos torta on hyvin suosittu kakku Unkarissa, Itävallassa ja muissa osissa entistä Itävalta-Unkaria. Unkarissa kakkua myydään lähes kaikissa konditorioissa. Kakun valmistaminen on suhteellisen työlästä ja siksi sitä tehdään vain harvoin kotikeittiöissä. Kakusta on sittemmin tehty eri konditorioissa eri versioita, joita kuitenkin yhdistää yleensä suklaa- ja karamellikerros.
Historia

Dobos torta on saanut nimensä kehittäjänsä József Dobosin mukaan. Dobos oli tunnettu kokki ja keittokirjailija pitkään alalla vaikuttaneesta suvusta. Vuonna 1878 hän avasi oman gourmeekauppansa Pestin keskustassa. Kauppa tuli pian tunnetuksi näyteikkunoistaan, sekä paikallisesta ruuastaan ja ulkomailta tuoduista tuotteista, kuten kaviaarista, viineistään ja mausteistaan. Erityisen tunnetuksi tuli kuitenkin Dobosin kehittämä kakku.
Kakkua tarjoiltiin ensimmäisen kerran vuonna 1885 kansallisnäyttelyssä, johon osallistuivat esimerkiksi keisari Frans Joosef I ja kuningatar Elisabet. Dobos palkattiin näyttelyn jälkeen hovin ruokahankkijaksi. Kakusta tuli osa vakiotarjoilua Itävalta-Unkarin eri tapahtumissa ja suosio levisi myös muualle maailmaan. Kakun suuri suosio johti pian muiden kokkien yrityksiin jäljityellä kakkua. Huonoista jäljitelmistä suivaantunut Dobos päätti vuonna 1906 lahjoittaa kakkunsa reseptin leipureiden killalle yleiseen käyttöön.
Kokonainen kakku.
József Dobos.
Demiseksuaalisuus

Virallinen demiseksuaalisuus-pride-lippu.
Demiseksuaalisuus on seksuaalinen suuntautuminen, jossa seksuaalinen kiinnostus edellyttää kokonaisvaltaista tunnetasoa toista ihmistä kohtaan. Demiseksuaalisuus on yksi seksuaalivähemmistöistä ja osa aseksuaalisuuden spektriä. Demiseksuaalisuutta ei tule sekoittaa demiromanttisuuteen, joka on romanttisen suuntautumisen muoto.
Demiseksuaali ei tunne seksuaalista halua ihmisiä kohtaan ilman osapuolten välistä vahvaa henkistä yhteyttä ja luottamusta. Tällainen henkinen yhteys voi olla minkälainen tahansa ystävyydestä rakkauteen. Demiseksuaalisuus ei ole riippuvainen kokijan sukupuolesta.
Se, kuinka paljon demiseksuaalin täytyy tietää toisesta henkilöstä, ennen kuin seksuaalisen vetovoiman kokeminen mahdollistuu, vaihtelee täysin henkilöstä toiseen. Ei ole olemassa mitään aikataulua sille, kuinka kauan tämä prosessi kestää, tai että onnistuuko se ylipäätään. Lisäksi ei ole tapaa määrittää, mikä lasketaan läheiseksi tai vahvaksi siteeksi, mikä voi myös aiheuttaa hämmennystä.
Kuten mikä tahansa seksuaalinen suuntautuminen, myös demiseksuaalit voivat nauttia toisen henkilön läsnäolosta tai tuntea vetoa joihinkin hänen ominaisuuksiinsa ilman kiinnostusta harrastaa seksiä hänen kanssaan. Toisin kuin useimmat muut seksuaaliset suuntautumiset, demiseksuaalisuus ei viittaa siihen, minkä sukupuolen henkilö kokee seksuaalisesti vetovoimaiseksi.
Primaarinen ja sekundaarinen seksuaalinen kiinnostumismalli

Primaarinen seksuaalinen vetovoima: seksuaalinen vetovoima ihmisiä kohtaan perustuen välittömästi saatavilla oleviin tietoihin (kuten heidän ulkonäköönsä tai tuoksuunsa). Primaarista seksuaalista vetovoimaa luonnehditaan kokemiseksi ensisilmäyksellä.
Toissijainen seksuaalinen vetovoima: seksuaalinen vetovoima ihmisiä kohtaan perustuen tietoihin, jotka eivät ole heti saatavilla (kuten persoonallisuus, elämänkokemukset ja lahjakkuudet). Se, kuinka paljon henkilön tarvitsee tietää toisesta ja kuinka kauan heidän täytyy tuntea toinen ennen kuin toissijainen seksuaalinen vetovoima kehittyy, vaihtelee henkilöstä toiseen.

selvennäKun toissijainen seksuaalinen vetovoima jotakuta kohtaan on muodostutut, voi demiseksuaali tuntea kiihottumista tai halua myös vetovoiman kohteen fyysisiin piirteisiin.
David Acord

| David Acord |
| --- | --- |

Henkilötiedot
Syntynyt: 27. heinäkuuta 1985
Ammatti:  äänileikkaaja, ääninäyttelijä
Muut tiedot
Aktiivisena:  vuodesta 1996
Merkittävät teokset: Star Wars: The Force Awakens Star Wars: The Rise of Skywalker
Aiheesta muualla
Kotisivu
David Acord (s. 27. heinäkuuta 1985 Fairbanks Ranch, Kalifornia, Yhdysvallat) on yhdysvaltalainen äänileikkaaja ja ääninäyttelijä, joka toiminut äänileikkaajana Tähtien sota -elokuvassa Star Wars: The Force Awakens (2015). Acord sai työstään The Force Awakensin parissa Oscar-ehdokkuuden parhaasta äänileikkauksesta ja Britannian elokuva-akatemian ehdokkuuden parhaasta äänestä yhdessä äänileikkaaja Matthew Woodin kanssa. Hän myös antoi äänen useille elokuvan hahmoille, muun muassa iskusotilas FN-2199:lle (tunnetaan usein nimellä TR-8R). Vaikka äänirooli oli äärimmäisen pieni, hahmo sai paljon huomiota internetissä elokuvan julkaisun jälkeen. Acordilla oli myös vähäisiä äänirooleja miespuolisen keisarillisen kuuluttajan ja kahden iskusotilaan ääninä animaatiosarjassa Star Wars Rebels. Acord ääninäytteli myös Grogua Disney+ -sarjassa The Mandalorian. Vuonna 2015 Acord oli yksi Disney Infinity -videopelin äänisuunnittelijoista.. Vuonna 2020 hän sai toisen Oscar-ehdokkuutensa parhaasta äänileikkauksesta yhdessä Matthew Woodin kanssa elokuvasta Star Wars: The Rise of Skywalker (2019).
David Acord kasvoi Delawaressa. Hän on Philadelphia Eaglesin fani, ja hän on lisännyt Eagles-viittauksia Rogue One: A Star Wars Storyyn (2016)..
Aiheesta muualla

David Acordin kotisivut
Cowboy (kirja)

| Cowboy |
| --- | --- |

Kirjailija:  Reijo Mäki
Kieli:  suomi
Genre:  dekkari
Kustantaja:  Otava
Julkaistu:  2015
ISBN:  978-951-1-28217-4
Sarja: Vares
Edeltävä:  Intiaani
Seuraava:  Hot Dog
Löydä lisää kirjojaKirjallisuuden teemasivulta
Cowboy on Reijo Mäen vuonna 2014 ilmestynyt 25. Vares-dekkari.
Ihodesta Turkuun päätyneen itseään cowboyna pitävän Jone Lehmijoen jouluaaton pizza-ateria katkeaa aseellisen ryöstön uhriksi joutumiseen. Jussi Vares palkataan selvittämään, kuka oli joulupukiksi pukeutunut ryöstäjä ja mihin stetson hävisi.
Kirjan toinen juonne liittyy kolmen julkkikseksi tulleen menestyjän (tv-kokki, Suomen menestynein stand up -koomikko ja Voice of Finland -voittaja) salaisuuksiin. Kirja käsittelee aitoutta ja esittämistä.
Vastaanotto

Turun Sanomien Mari Viertolan mukaan lopputulos on yhdistelmä kotiseutuhenkeä ja suuren maailman törkeyksiä. Mäki kirjoittaa kevyesti ja viihdyttävästi stereotypioita tukien. Viertola näkee romanisuvun välienselvittelyn kuvaavan tässä westernissä intiaaniheimoja.
Helsingin Sanomien Keijo Kettusen mielestä Mäki vaihtaa tyylilajia komediasta mustempiin sävyihin hämmästyttävän hätkähdyttävästi.
Cowboyta myytiin ilmestymisvuonnaan 33 000 kappaletta ja se oli seitsemänneksi myydyin kotimainen kaunokirjallinen teos.
Muuta

Teoksesta ote on julkaistu nimellä "Lehmipojan joulu" kokoelmassa Joulukalenteri: Pukin pimeä puoli (toimittanut Juha Mäntylä) (2018).
David Afkham

Zelt Musik Festival 2016 Freiburg, Saksa
David Afkham ja Freiburg filharmonikot
David Afkham (s. 1983 Freiburg) on saksalainen kapellimestari. Hän alkoi käydä piano- ja viulutunneilla 6-vuotiaana. 15-vuotiaana hän pääsi Freiburgin musiikkikorkeakouluun, jossa hän opiskeli pianonsoittoa, musiikin teoriaa ja orkesterinjohtoa. Hän voitti soolopianistina ensipalkinnon Saksan kansallisessa Jugend musiziert -pianokilpailussa vuonna 2002. Afkham saattoi orkesterinjohdon opintonsa päätökseen Weimarin Liszt-musiikkikoulussa.
Vuonna 2008 Afkham voitti kapellimestarien Donatella Flick -kilpailun Lontoossa. Tämän ansiosta hän pääsi Lontoon sinfoniaorkesterin avustavaksi kapellimestariksi kahden vuoden ajaksi. Toukokuussa 2013 hän sai nimityksen Espanjan kansallisorkesterin pääkapellimestariksi alkaen kaudesta 2014/15. Afkham on johtanut myös lukuisia muita orkestereita, joiden joukossa ovat olleet Concertgebouw-orkesteri, Ruotsin radion sinfoniaorkesteri, Philharmonia-orkesteri, Münchenin filharmonikot, Wienin sinfonikot, Clevelandin orkesteri ja Seattlen sinfoniaorkesteri.
Aiheesta muualla

Kuvia tai muita tiedostoja aiheesta David Afkham Wikimedia Commonsissa
Matti Airas

Veli Matti Aatos Airas (20. joulukuuta 1933 Viipuri – 11. huhtikuuta 1976) oli suomalainen koripalloilija ja jääkiekkoilija.
Matti Airas pelasi koripallon mestaruussarjaa helsinkiläisen ToPo:n riveissä 1950–1960 -luvuilla. Hän oli mukana voittamassa Suomen-mestaruuden 1960 sekä viisi SM-hopeaa ja yhden pronssin. Airas toimi myös joukkueen kapteenina ja myöhemmin huoltajana. Hän kuului 1960-luvulla myös seuran johtokuntaan. Airas pelasi 11 maaottelua. Airas oli pelipaikaltaan keskushyökkääjä.
Jääkiekkossa Airas edusti HIFK:n riveissä hyökkääjänä kaudet 1950–1960 pelaten SM-sarjassa yhteensä 79 ottelua tehoin 37+28 = 65. Hyökkäysketjun hän muodosti Rauli Hakalan ja Rainer Lindströmin kanssa. Joukkue saavutti SM-pronssia vuonna 1959.
Luettelo televisiosarjan V (vuoden 2009 televisiosarja)

Tämä on luettelo vuoden 2009 scifi-televisiosarjanV jaksoista. Sarja perustuu 1980-luvun samannimiseen televisiosarjaan. Uusi sarja alkoi Yhdysvalloissa ABC-kanavalla 3. marraskuuta 2009.
Sarjan yleiskatsaus

| Kausi | Jaksoja | Alkuperäinen esitys | DVD-julkaisu, Alue 1 | DVD-julkaisu, Alue 2 |
| --- | --- | --- | --- | --- |
| 1 | 12 | 2009 – 2010 | 2. marraskuuta 2010 | 8. marraskuuta 2010 |
| 2 | 10 | 2011 | ei ilmoitettu | ei ilmoitettu |
David Aebischer

| David Aebischer |
| --- | --- |
 Aebischer Sveitsin maajoukkueen paidassa.
Henkilötiedot
Syntynyt: 7. helmikuuta 1978 (ikä 46) Geneve, Sveitsi
Kansalaisuus:   Sveitsi
Jääkiekkoilija
Lempinimi:  Abby
Pelipaikka:  maalivahti
Hanska:  vasen
Pituus:  186 cm
Paino:  85 kg
Pelinumero:  1
Pelaajaura
Pääsarjaura:  1996–2015
Aik. seurat:  Hockey Thurgau (NLB)   Rapperswil-Jona Lakers (NLA)   Hershey Bears (AHL)   Colorado Avalanche (NHL)   HC Lugano (NLA)   Montreal Canadiens (NHL)   Phoenix Coyotes (NHL)   St. John’s IceCaps (AHL)
NHL-varaus:  161. varaus, 1997 Colorado Avalanche
| Mitalit> Maa:   Sveitsi.Miesten jääkiekko.Alle 20-v. MM-kilpailut  | Mitalit> Maa:   Sveitsi.Miesten jääkiekko.Alle 20-v. MM-kilpailut  | Mitalit> Maa:   Sveitsi.Miesten jääkiekko.Alle 20-v. MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Pronssia | Suomi 1998 | jääkiekko |  |
| Stanley Cup  |
| --- | --- | --- |
|  | Colorado Avalanche | 2001  |
David Aebischer (s. 7. helmikuuta 1978 Geneve, Sveitsi) on sveitsiläinen uransa lopettanut jääkiekkomaalivahti. Aebischer voitti Stanley Cupin kaudella 2000–2001.
Ura

Colorado Avalanche varasi Aebischerin NHL:ään numerolla 161 vuonna 1997. Hän pelasi varauksensa jälkeen kolme kautta farmisarjoissa, yhden pääosin ECHL:ssä ja kaksi AHL:ssä. Marc Denis’n tultua kaupatuksi Columbus Blue Jacketsiin kesällä 2000, Aebischer toimi kaudet 2000–2003 Coloradon kakkosmaalivahtina. Hänestä tuli Coloradon ykkösmaalivahti kaudella 2003–2004, kun Patrick Roy lopetti uransa.
NHL:n työsulun aikana Aebischer palasi kotimaahansa, Luganon joukkueeseen. Kaudeksi 2005–2006 Aebischer palasi taas Coloradon ykkösveskariksi, vaikka hän onkin saanut paljon kritiikkiä osakseen.[lähde? ] Aebischer siirrettiin 8. maaliskuuta 2006 Montreal Canadiensiin vaihdossa José Théodoreen. Kahden Montrealissa vietetyn kauden jälkeen hänet siirrettiin 17. heinäkuuta 2007 Phoenix Coyotesiin, mutta menetettyään paikkansa joukkueessa Aebischer siirrettiin AHL-seura San Antonio Rampageen. Pelattuaan viisi ottelua hän palasi takaisin kotimaahansa HC Luganoon 23. marraskuuta 2007 tehtyään vuoteen 2012 asti kestävän sopimuksen.
Kesäkuussa 2011 hän joutui siirtohuhujen kohteeksi, jotka olivat viemässä häntä Oulun Kärppiin. Hän siirtyi kuitenkin takaisin Pohjois-Amerikkaan, kun hän teki Winnipeg Jetsin kanssa AHL-sopimuksen farmijoukkue St. John’s IceCapsin. Aebischer pelasi kauden IceCapsissa ja siirtyi sen jälkeen vuoden sopimuksella Sveitsin pääsarjan Rapperswil-Jona Lakersiin.
Marko Väkiparta

| Marko Väkiparta> Henkilötiedot |
| --- | --- |
Syntynyt: 29. lokakuuta 1967 (ikä 56) Eurajoki, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  R
Pituus:  180 cm
Paino:  85 kg
Pelaajaura
Pääsarjaura:  1988–1990
Seurat:  Lukko Centers Sport KaPa-65 UJK EjL HCE
Valmennusura
Vuodet:  2010–2012, 2013–2015
Seurat:  HC Luvia (apuv.) HC Satakunta (apuv.) EjL
Marko Väkiparta (s. 29. lokakuuta 1967 Eurajoki) on suomalainen entinen jääkiekkoilija.
Väkiparta pelasi Rauman Lukossa yhteensä 26 SM-liigan ottelua kausina 1988–1989 ja 1989–1990. Väkiparta edusti urallaan myös Pietarsaaren Centersiä, Vaasan Sportia, Kalannin Pallo -65:ttä, Uudenkaupungin Jää-Kotkia, Eurajoen Lätkää ja HC Eurajokea.
Makromolekyyli

Makromolekyyli on sellainen molekyyli, jolla on joko suhteellisen suuri molekyylimassa tai sellainen rakenne, joka sisältää paljon toistuvia rakenneyksiköitä, joilla on suhteellisen pieni molekyylimassa. Molekyylimassaa voidaan pitää suhteellisen suurena, jos yhden tai useamman rakenneyksikön poistaminen tai lisääminen ei vaikuta merkittävästi yhdisteen ominaisuuksiin (poikkeuksena tilanne, jossa molekyylin hienorakenne ratkaisee molekulaariset ominaisuudet). Jos molekyylillä tai sen osilla on suhteellisen suuri molekyylimassa tai useita toistuvia pienimassaisia yksiköitä, sitä voidaan pitää makromolekulaarisena tai polymeerisenä yhdisteenä.
Esimerkkejä

Makromolekyylisiä yhdisteitä esiintyy kaikkialla elollisessa luonnossa, ja niillä on keskeinen biokemiallinen merkitys. Sellaisia ovat esimerkiksi nukleiinihapot (DNA ja RNA), proteiinit, selluloosa ja tärkkelys. Rakenneyksikköinä ovat nukleiinihapoissa eräät yksinkertaiset sokerit ja orgaaniset emäkset sekä fosforihappo, proteiineissa aminohapot, selluloosassa ja tärkkelyksessä glukoosi.
Keinotekoisesti valmistettuja makromolekyylisiä aineita ovat muovit kuten polyeteeni, polyvinyylikloridi (PVC) ja polyesterit. Niissä rakenneyksikköinä ovat eräät pienimolekyyliset orgaaniset yhdisteet.
Aiheesta muualla

Kuvia tai muita tiedostoja aiheesta Makromolekyyli Wikimedia Commonsissa
Marklund

Marklund on muun muassa seuraavien henkilöiden sukunimi:
(Eva Elisabeth) "Liza" Marklund (s. 1962), ruotsalainen kirjailija ja toimittaja
Hanna Marklund (s. 1977), ruotsalainen jalkapalloilija
Petra (Eos) Marklund (s. 1984), ruotsalainen poplaulaja
Gunnar Marklund (1892–1964), suomalainen kasvitieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Maria Malmström

| Maria Malmström> Henkilötiedot |
| --- | --- |
Kansalaisuus:   Suomi
Ammatti:  tietokirjailija
Kirjailija
Tuotannon kieli: suomi
Aiheesta muualla
Löydä lisää kirjailijoitaKirjallisuuden teemasivulta
Maria Malmström (s. 1973) on suomalainen tietokirjailija, tuntiopettaja ja käsityöläinen. Hän on kirjoittanut useita kirjoja nukkekodeista ja niiden pienesineistä. Hän on koulutukseltaan puuseppä ja insinööri.
Teokset

Malmström, Maria: Nukkekoti Väinölän tapaan : tee itse nukkekodin huonekaluja ja pikkuesineitä. Määritä julkaisija! ISBN 9789513165222.
Malmström, Maria: Nukkekoti Väinölän vuosi.  Tammi, 2014.  ISBN 9789513175665.
Malmström, Maria: Nukkekoti Väinölän joulu. Määritä julkaisija!
Malmström, Maria: Onnelin ja Annelin nukkekotikirja. Määritä julkaisija!
Malmström, Maria: Retroa nukkekotiin. Määritä julkaisija!
Salminen, Jenni ; Kontinen, Satu ; Lumikoivu, Kaisa ; Malmström, Maria: Nuppunen. 2, Satumaailmoja työhuoneella. Määritä julkaisija!
Aiheesta muualla

Malmströmin blogi
Yle: Tältä näyttää ällistyttävän tarkan nukkekodin minimaailma – vuosikymmenen työllä rakentui unelmakoti
Kodin Kuvalehti: Maria Malmström on nukkekodin emäntä
Do Nothin’ till You Hear from Me

”Do Nothin’ till You Hear from Me” (vap. suom. Älä tee mitään ennen kuin kuulet minusta) on Duke Ellingtonin säveltämä jazzstandardi vuodelta 1943. Laulun sanoitti Bob Russell ja sen esitti ensimmäisenä Duke Ellingtonin orkesteri laulajanaan Al Hibbler. Ellingtonin levytys nousi Yhdysvaltojen R&B-listan kärkeen alkuvuodesta 1944, ja alle vuoden sisällä kappaleen julkaisusta siitä tekivät cover-versioita muun muassa Woody Herman, Billie Holiday, The Delta Rhythm Boys ja Stan Kenton. Sittemmin kappaleen on levyttänyt suuri määrä jazzartisteja, mukaan lukien Louis Armstrong, Charles Mingus, Art Tatum, Oscar Peterson, Nina Simone ja Wynton Kelly.
Kappale sai alkunsa instrumentaalisävellyksenä, jonka Ellington levytti jo vuonna 1940 nimellä ”Concerto for Cootie” (suom. Cootien konsertto). Kappaleen alkuperäinen nimi viittasi Ellingtonin orkesterin soolotrumpetisti Cootie Williamsiin. Kolme vuotta myöhemmin Bob Russell kirjoitti valmiiseen melodiaan sanat, ja siitä lähtien kappale on tunnettu uudella nimellä.
Dercekliai

Dercekliai on kylä Klaipėdan kunnallispiirissä, Klaipėdan läänissä, läntisessä Liettuassa. Vuonna 2001 kylässä asui 641 asukasta.
Kylän sijainti kartalla
Matti Pajulahti

Matti Pajulahti on suomalainen näyttelijä. Hän on näytellyt suomalaisissa televisiosarjoissa sekä elokuvissa Äpärä (2016) ja Äiti (2019), joista jälkimmäisessä rooli on miespääosa. Pajulahti näyttelee miespääosaa lyhytelokuvassa Sometimes We Swim, joka palkittiin New Yorkissa Nordic International Film Festival -elokuvafestivaalin kunniamaininnalla marraskuussa 2019.
Matti Paloheimo

Matti Paloheimo -nimisiä henkilöitä ovat:
Matti Paloheimo (1924–2012), suomalainen juristi ja hallintoneuvos
Matti Paloheimo (s. 1935), suomalainen kilpapurjehtija
Matti Paloheimo (s. 1947), suomalainen kirjailija, Valtion elokuvatarkastamon ent. johtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Paloheimo”, voi hakea sivunnimihaulla, laajalla sivunnimihaulla tai tekstihaulla.
Meksikonpikkuvireo

| Meksikonpikkuvireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Vireot Vireo
Laji::  nelsoni
Kaksiosainen nimi
 Vireo nelsoni  Bond, 1936 
Katso myös
   Meksikonpikkuvireo Wikispeciesissä   Meksikonpikkuvireo Commonsissa 
Infobox OKNimi-testi OKIUCN-testi OK: 
Meksikonpikkuvireo (Vireo nelsoni) on Meksikon kotoperäinen varpuslintu. Sen esiintymisalue käsittää maan lounaisosan Jaliscosta Oaxacaan. James Bond kuvaili lajin holotyypin Michoacánin Queréndarosta vuonna 1836.
Luettelo televisiosarjan Kolmas kivi auringosta jaksoista

Kolmas kivi auringosta on yhdysvaltalainen tilannekomediasarja, jota esitettiin NBC-televisiokanavalla. Sarja päähenkilöinä on neljä avaruusolentoa, jotka ovat saapuneet ulkoavaruudesta ja ottaneet Solomonin perheen ulkomuodon tutkiakseen maapallon ihmisiä ja heidän tapojaan. Perheeseen kuuluu ylipäällikkö Dick Solomon (John Lithgow), turvallisuusupseeri Sally Solomon (Kristen Johnston), tiedustelu-upseeri Tommy Solomon (Joseph Gordon-Levitt) ja lähetin Harry Solomon (French Stewart). Ensimmäisen tutkimuskohteensa, tohtori Mary Albrightin (Jane Curtin), Dick tapaa työssään yliopistolla.
Sarjaa tuotettiin kaikkiaan kuusi tuotantokautta ja 139 jaksoa, jotka esitettiin Yhdysvalloissa vuosina 1996–2001. Suomessa jaksot esitettiin ensimmäisen kerran MTV3:lla vuosina 1996–2002. Myöhemmin sarjaa esitettiin uusintana vuoteen 2010 asti myös MTV3:n sisarkanavalla Subilla. Suomessa TV5 esitti sarjaa vuosina 2012–2014. Kanava antoi tuotantokausien   1–4 jaksoille uudet suomenkieliset nimet eikä nimennyt viimeisiä tuotantokausia lainkaan.
Marko Wahlman

Wahlman, 1995
Marko Jaakko Tapani Wahlman (s. 6. huhtikuuta 1969 Pori) on suomalainen moukarinheittäjä ja moninkertainen arvokisakävijä. Urallaan häntä valmensivat Esa Wahlman ja Harri Huhtala. Aktiiviurallaan hän edusti seuroja Pori Track&Field, Porin Yleisurheilu ja Tampereen Pyrintö. Vuonna 1995 heittämällään ennätyksellään 78,70 metriä Wahlman on Suomen kaikkien aikojen moukaritilastossa kuudentena.
Saavutukset

Kultaa: 1993, 1995, 1996, 1997
Hopeaa: 1994, 1998, 1999
Pronssia: 2000
MM-kilpailut 1993: Karsiutui sijalla 20. (69,62 m)
EM-kilpailut 1994: Karsiutui ensimmäisenä heittäjänä finaalista ollen 13. (73,96).
MM-kilpailut 1995: Selviytyi finaaliin yhdentenätoista (74,60 m). Finaalissa hän sijoittui sijalle 12. (73,02 m)
Kesäolympialaiset 1996: Sijoittui karsinnassa sijalle 23 (73,50 m), eikä selvinnyt finaaliin.
MM-kilpailut 1997: Sijoittui karsinnassa sijalle 21 (73,60 m).
MM-kilpailut 1999: Sijoittui karsinnassa sijalle 16 (75,04 m).